COMENCEN ELS TREBALLS PER A LA CREACIÓ D'UN NOU CARRIL BICI AL CARRER JAUME I D'ALAQUÀS, JUNT AL CEIP CIUTAT DE CREMONA
02/11/2022

# COMENCEN ELS TREBALLS PER A LA CREACIÓ D'UN NOU CARRIL BICI AL CARRER JAUME I D'ALAQUÀS, JUNT AL CEIP CIUTAT DE CREMONA

*   02/11/2022
*   [Urbanisme](/categoria/24/0/urbanisme)
*   [Imprimir](#)
*   Compartir
*    https://www.alaquas.org/documento.asp?id\_do=20918

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20918%2F0&title=Ajuntament%20d%27Alaqu%C3%A0s.%20Premsa.COMENCEN%20ELS%20TREBALLS%20PER%20A%20LA%20CREACI%C3%93%20D%27UN%20NOU%20CARRIL%20BICI%20AL%20CARRER%20JAUME%20I%20D%27ALAQU%C3%80S%2C%20JUNT%20AL%20CEIP%20CIUTAT%20DE%20CREMONA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20918/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20918/02112022obras_ivace_8__Form_4.jpg)](https://www.alaquas.org/ficheros/documentos/2022/2/20918/02112022obras_ivace_8__Form_10.jpg "<a href='https://www.alaquas.org/ficheros/documentos/2022/2/20918/02112022obras_ivace_8__Form_10.jpg' target=_blank><i class='fa fa-external-link' aria-hidden='true'></i>.COMENCEN ELS TREBALLS PER A LA CREACIÓ D'UN NOU CARRIL BICI AL CARRER JAUME I D'ALAQUÀS, JUNT AL CEIP CIUTAT DE CREMONA</a>")

Esta, junt a la resta d'actuacions estan subvencionades per l'IVACE amb un import de vora 475.000 euros i tenen per objectiu continuar millorant, modernitzant i dotant de serveis i infraestructures els polígons d'Alaquàs

Hui 2 de novembre han començat les obres per a continuar millorant, modernitzant i dotant d’infraestructures i serveis els polígons industrials dels Mollons i el Bovalar d’Alaquàs. Les actuacions compten amb una inversió de vora 475.000 euros subvencionats per l’Institut Valencià de la Competitivitat Empresarial (IVACE).

Pel que fa al polígon del Bovalar, i amb un import total de 304.201,62 euros està prevista la millora de la mobilitat mitjançant l’execució d’un carril bici pel carrer Jaume I, la qual cosa suposarà la reurbanització de l’entrada del poliesportiu municipal del Bovalar. L’actuació permetrà enllaçar amb la xarxa de carril bici en espai residencial, quedant en les immediacions d’una futura pasarel.la ciclovianant entre els polígons El Bovalar i Els Mollons, per damunt de la CV-410. (Important parar atenció als senyals de prohibició d’estacionament durant la jornada de realització dels treballs).

A més es contempla la millora de les infraestructures amb la implantació de noves instal·lacions com la fibra òptica que millora, modernitza i optimitza les telecomunicacions de les empreses. És prioritat també millorar les condicions de seguretat, accessibilitat al polígon i operativitat circulatòria d'aquest, amb millores en la xarxa viària, mitjançant el reasfaltat en diferents zones millorant les condicions del trànsit rodat, prioritzant la inversió en les zones més deteriorades, i per tant de major repercussió en el nombre d'empreses.

Es contempla a més el condicionament de l'accés de la població al polígon i en molts casos als seus llocs de treball d'una forma biosaludable i mediambientalment sostenible, implementant una de les mesures recollida en el recentment aprovat Pla de Mobilitat Urbana Sostenible, completant el carril bici en aquest eix vertebrador del polígon.

Es sumen a més als treballs la millora del sistema de drenatge urbà mitjançant l'execució de canalons de drenatge connectades a la xarxa municipal i l'execució d'escocells arbrats que actuen com a Sistema Urbà de Drenatge Sostenible, a manera d'escocell d'infiltració, i reduïsquen la quantitat d'aigua d'escolament superficial que discorre a través del carrer Jaume I cap a l'àrea residencial del municipi.

També es durà a terme la millora de la senyalització viària, tant de les zones on es produeix un reasfaltat com d'aquelles zones o encreuaments conflictius que facen necessària la renovació o reforç de la senyalització horitzontal i vertical de manera que influïsca positivament en la seguretat per als vianants i de trànsit rodat. Sense oblidar la dotació dels serveis contra incendis i amb això la seguretat contra incendis en el polígon, completant la xarxa d'hidrants existent, iniciada en la passada anualitat.

Pel que fa al polígon els Mollons i amb una inversió de 171.034,07 euros els treballs es centraran en la millora de la mobilitat urbana mitjançant la prolongació d'un carril bici executat en l'anualitat 2021, que discorrent pel per l'eix central del polígon, permetrà l'accés als diferents carrers transversals de nord a sud, i amb això a les diferents indústries, i que connecte aquesta última actuació amb el nou desenvolupament de sòl industrial Sector VI, i amb el futur desenvolupament de sòl industrial Sector VII.

A més, es treballarà per la millora de l'accés de la població al polígon completant el carril bici en aquest eix vertebrador del polígon, la seguretat amb la implantació i millora de la senyalització viària, tant del carril bici, com de zones o encreuaments conflictius que facen necessària la renovació o reforç de la senyalització horitzontal i vertical de manera que influïsca positivament en la seguretat per als vianants i de trànsit rodat. Així com la dotació de serveis contra incendis i amb això la seguretat contra incendis en el polígon, completant la xarxa d'hidrants existent, iniciada en la passada anualitat.

El termini previst per a la finalització dels treballs serà de dos mesos.